
Argumentai: 

Seimo Teisės departamento 2024 m. spalio 21 d. išvadoje pažymėta nuoroda į Konstitucijos 34 straipsnio 2 dalį, kurioje teisę būti išrinktam nustato Lietuvos Respublikos Konstitucija ir rinkimų įstatymai. Teigiama, kad Lietuvos komunistų partijos veiklos vertinimo įstatymo 1 straipsnio ir III skyriaus kai kurios nuostatos galėtų įsigalioti tik tuo atveju, jeigu būtų priimtas konstitucinio Rinkimų kodekso 76, 81, 85, 176 ir 193 straipsnių pataisos. Nors šios pataisos yra registruotos, jos gali būti teikiamos Seimui svarstyti praėjus daugiau nei 100 dienų po Seimo rinkimų. 
Atsižvelgiant į tai, siūlome Seimui priėmimo stadijoje balsuoti už įstatymo projektą dėl Lietuvos komunistų partijos veiklos vertinimo (Nr. XIIIP-2422(3), išbraukiant su Rinkimų kodeksu susijusias įstatymo projekto 1 straipsnio ir III skyriaus nuostatas, kuriose yra galimai prieštaraujantis Konstitucijai įpareigojimas kandidatams į Seimo, Europos Parlamento, Savivaldybių tarybų, merus ar prezidentus, pateikti apie save duomenis dėl priklausymo Lietuvos komunistų partijos Centro komitetui.
Įpareigojimai buvusiems LKP struktūrų vadovams deklaruoti savo priklausymą LKP struktūroms bus taikomi tik įsigaliojus atitinkamoms Rinkimų kodekso pataisoms. Joms įsigaliojus, pateiktų duomenų tikrinimą atliks Vyriausioji rinkimų komisija.

Pasiūlymas: pakeisti įstatymo projekto 1 straipsnį ir jį išdėstyti taip:

„1 straipsnis. Įstatymo paskirtis
[bookmark: part_69599c45824b4337bc3fb70aecb45494][bookmark: part_5d52d104cb384956b17912382b10d6ec][bookmark: part_aba3c1e56ef84ff68c6bad6b23ed797a]Šiuo įstatymu Lietuvos komunistų partija (toliau – LKP) pripažįstama nusikalstamas veikas vykdžiusia organizacija ir nustatoma pareiga asmenims, kandidatuojantiems į Lietuvos Respublikos Prezidentus, Lietuvos Respublikos Seimo narius, Europos Parlamento narius, savivaldybių tarybų narius, merus, taip pat asmenims, dalyvaujantiems konkursuose į Lietuvos Respublikos diplomatinę tarnybą, konkursuose ar atrankose į valstybės tarnybą, ir asmenims, skiriamiems priimamiems į bet kokias kitas pareigas valstybės tarnyboje, pateikti duomenis apie priklausymą LKP struktūroms.“

	2.
	Įstatymo projekto III SKYRIŲ
	
Pasiūlymas: pakeisti įstatymo projekto III skyrių ir jį išdėstyti taip:

III SKYRIUS
LIETUVOS KOMUNISTŲ PARTIJOS VADOVŲ PAREIGOS IR DUOMENŲ TIKRINIMAS

4 straipsnis. Įpareigojimai buvusiems Lietuvos komunistų partijos ir jos struktūrų vadovams
1. Buvę LKP Centro komiteto (toliau – LKP CK) nariai ir sekretoriai, buvę kandidatai į LKP CK narius, buvę LKP CK Prezidiumo nariai, buvę LKP CK biuro nariai, buvę kandidatai į LKP CK biuro narius, buvę LKP CK instruktoriai, skyrių vedėjai ir jų pavaduotojai, sektorių vedėjai ir jų pavaduotojai, buvę LKP sričių, apskričių, valsčių, miestų ir rajonų komitetų nariai, sekretoriai, biurų nariai, skyrių vedėjai ir jų pavaduotojai, sektorių vedėjai ir jų pavaduotojai, pageidaujantys būti kandidatais į Respublikos Prezidentus, Seimo narius, Europos Parlamento narius, savivaldybių tarybų narius, merus, savo kandidato anketoje turi nurodyti savo priklausymą šioms struktūroms.
2. Šio straipsnio 1 dalyje nurodyti asmenys, dalyvaudami konkursuose į Lietuvos Respublikos diplomatinę tarnybą, konkursuose ar atrankose į valstybės tarnybą ar skiriami į kitas pareigas valstybės tarnyboje, turi nurodyti savo priklausymą šio straipsnio 1 dalyje nurodytoms struktūroms.
Buvę LKP Centro komiteto (toliau – LKP CK) nariai ir sekretoriai, buvę kandidatai į LKP CK narius, buvę LKP CK Prezidiumo nariai, buvę LKP CK biuro nariai, buvę kandidatai į LKP CK biuro narius, buvę LKP CK instruktoriai, skyrių vedėjai ir jų pavaduotojai, sektorių vedėjai ir jų pavaduotojai, buvę LKP sričių, apskričių, valsčių, miestų ir rajonų komitetų nariai, sekretoriai, biurų nariai, skyrių vedėjai ir jų pavaduotojai, sektorių vedėjai ir jų pavaduotojai, pageidaujantys būti kandidatais konkursuose į Lietuvos Respublikos diplomatinę tarnybą, konkursuose ar atrankose į valstybės tarnybą ar asmenys priimami į kitas pareigas valstybės tarnyboje, turi nurodyti savo priklausymą LKP CK struktūroms.

5 straipsnis. Duomenų tikrinimas
1. Lietuvos Respublikos vyriausioji rinkimų komisija, vadovaudamasi Lietuvos Respublikos rinkimų kodeksu, patikrina, ar pretendento būti kandidatu į Respublikos Prezidentus, partijos keliamo kandidato į Seimo narius daugiamandatėje ir (arba) vienmandatėje rinkimų apygardose, taip pat kandidato į Europos Parlamento narius, politinio komiteto keliamo kandidato į Europos Parlamento narius, asmens, išsikėlusio kandidatu į Seimo narius, partijos, politinio komiteto keliamo kandidato į savivaldybės tarybos narius, merus, asmens, išsikėlusio kandidatu į savivaldybės tarybos narius, merus, nurodyti duomenys apie priklausymą šio įstatymo 4 straipsnio 1 dalyje nurodytoms struktūroms yra teisingi.
2. Konkursą į valstybės ar diplomatinę tarnybą organizuojančios įstaigos struktūrinis padalinys arba valstybės tarnautojas, atliekantis personalo administravimo funkcijas, vadovaudamasis Lietuvos Respublikos valstybės tarnybos įstatymu ir Lietuvos Respublikos diplomatinės tarnybos įstatymu, patikrina, ar pretendento į valstybės tarnybą ar diplomatinę tarnybą gyvenimo aprašyme nurodyti duomenys apie priklausymą šio įstatymo 4 straipsnio 1 dalyje nurodytoms struktūroms yra teisingi.

